A Bizottság határozata
(1999. október 7.)
a harmadik országokban a szarvasmarha-embriók Közösségbe irányuló exportjára feljogosított embriógyűjtő és embrió-előállító munkacsoportok jegyzékeinek megállapításáról szóló 92/452/EGK határozat módosításáról
(az értesítés a C(1999) 3108. számú dokumentummal történt)
(EGT vonatkozású szöveg)
(1999/685/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb Ausztria, Finnország és Svédország csatlakozási okmányával módosított, a szarvasmarhaféle háziállatok embrióinak Közösségen belüli kereskedelmét és harmadik országokból történő behozatalát szabályozó állat-egészségügyi feltételekről szóló, 1989. szeptember 25-i 89/556/EGK tanácsi irányelvre [1] és különösen annak 8. cikkére,
mivel:
(1) A legutóbb az 1999/204/EK határozattal módosított [2] 92/452/EGK bizottsági határozat [3] megállapítja a szarvasmarhaféle háziállatok embrióinak a Közösségbe irányuló exportjára jóváhagyott harmadik országbeli embriógyűjtő munkacsoportok és embrió-előállító csoportok jegyzékét.
(2) Argentína illetékes állatorvosi szolgálatai továbbították a Bizottságnak a jóváhagyott embriógyűjtő munkacsoportok jegyzékét, továbbá a Bizottság megkapta a 89/556/EGK irányelv 8. cikkében meghatározott, e munkacsoportokra vonatkozó követelmények teljesítését illető garanciákat. Ezért ezzel a jegyzékkel ki kell egészíteni a 92/452/EGK határozat mellékletében a jóváhagyott csoportok jegyzékét.
(3) Ausztrália, Kanada és az Amerikai Egyesült Államok illetékes állatorvosi szolgálatai módosító kérelmet továbbítottak a területükön a szarvasmarhaféle háziállatok embrióinak a Közösségbe irányuló exportjára hivatalosan jóváhagyott csoportok jegyzékeivel kapcsolatban. Ezért a jóváhagyott csoportok jegyzékét módosítani kell. A Bizottság megkapta a 89/556/EGK irányelv 8. cikkében meghatározott követelmények teljesítését illető garanciákat.
(4) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 92/452/EGK határozat melléklete - e határozat mellékletével összhangban - az Argentínával kapcsolatos jegyzékkel egészül ki.
2. cikk
A 92/452/EGK határozat mellékletében szereplő, az Ausztráliával és Kanadával kapcsolatos jegyzék helyébe az e határozat mellékletében szereplő jegyzék lép.
3. cikk
A 92/452/EGK határozat mellékletében, az Amerikai Egyesült Államokkal kapcsolatos jegyzékben, a 92WI051 szám alatt bejegyzett embriógyűjtő munkacsoporttal kapcsolatos sorban:
- a 7. oszlopban a "kiváló genetikai szolgálatok" helyébe "ABS global" lép,
- a 8. oszlopban "Lee Matthews" helyébe "Dr Lori Nagel" lép.
4. cikk
Ennek a határozatnak a tagállamok a címzettjei.
Kelt Brüsszelben, 1999. október 7-én.